Яўген Карлавіч Цікоцкі

Яўген Карлавіч Цікоцкі (,  — ) — беларускі кампазітар, адзін з заснавальнікаў беларускай прафесійнай музыкі. Народны артыст БССР (1953), народны артыст СССР (1955).

 Біяграфія 
Вучыўся ў Пецярбургу ў псіханеўралагічным інстытуце (1911—1914), дзяржаўным універсітэце (1914—1915). Адначасова з тым у 1914 годзе скончыў прыватнае музычнае вучылішча З. Бонч-Бруевіча.

Пасля дэмабілізацыі з 1920 года жыў у Бабруйску, дзе ў 1927 годзе быў адным з арганізатараў і выкладчыкам у музычнай школе. З 1934 жыў у Мінску. Пісаў музыку для Беларускага радыё, выкладаў у музычнай школе. Пасля Вялікай Айчыннай вайны Яўген Цікоцкі кіраваў Беларускай філармоніяй, потым узначальваў Саюз кампазітараў БССР (1950—1963). Адзін з заснавальнікаў беларускай оперы і сімфоніі ў БССР. У 1970-х, калі гарадскія ўлады руйнавалі гістарычны цэнтр Мінска, Яўген Цікоцкі быў адным з актыўных абаронцаў архітэктурнай спадчыны. Бацька літаратуразнаўца М. Я. Цікоцкага.

 Творчасць 
У творчасці пераважалі разнажанравыя творы гісторыка-рэвалюцыйнай тэматыкі, вытокі якіх ляжаць у беларускім фальклоры і масавай песні. У музычнай драматургіі оперных, сімфанічных, вакальна-інструментальных твораў развітая лейтматыўная сістэма. Сярод твораў оперы, музычныя камедыі, дзве араторыі (1939, 1946; абедзве не скончаны), гераічная паэма для баса, хору і сімфанічнага аркестра «Песня пра Буравеснік» (1920; 3-я рэдакцыя — 1944), шэсць сімфоній (1927, 1941, 1948, 1955, 1958, 1963), сімфанічная паэма «50 гадоў» (1966), уверцюра «Свята на Палессі» (1953), канцэрты для трамбона (1934) і фартэпіяна (1954) з аркестрам, хары, песні, музыка для спектакляў і фільмаў.

Оперы:
 «Міхась Падгорны» (1939; 2-я рэдакцыя — 1957)
 «Алеся» (1944; новая рэдакцыя «Дзяўчына з Палесся», 1957; у канчатковай рэдакцыі, 1967)
 «Ганна Громава» (1970)

Музычная камедыя:
 «Кухня святасці» (1931)

 Узнагароды 
 Народны артыст БССР (1953)
 Народны артыст СССР (1955)
 Дзяржаўная прэмія БССР (1968)

 Літаратура 
 Календарыюм // «Czasopis» № 12/2003.



 Спасылкі 
 Евгений Карлович Тикоцкий (1893—1970) 
 СЕМЬЯ С ИСТОРИЕЙ. Минское трио Тикоцких  

Катэгорыя:Оперныя кампазітары
Катэгорыя:Кампазітары аперэт
Катэгорыя:Акадэмічныя музыканты СССР
Катэгорыя:Акадэмічныя музыканты Беларусі
Катэгорыя:Члены КПСС
Катэгорыя:Народныя артысты Беларускай ССР
Катэгорыя:Члены Саюза кампазітараў СССР
Катэгорыя:Сацыялістычны рэалізм
Катэгорыя:Дэпутаты Вярхоўнага Савета БССР 4-га склікання
Катэгорыя:Лаўрэаты Дзяржаўнай прэміі БССР
Катэгорыя:Кампазітары Беларусі
Катэгорыя:Дэпутаты Вярхоўнага Савета БССР 5-га склікання